UNMISS

United Nations Mission in the Republic of South Sudan (UNIMISS) er en fredsbevarende FN-styrke opprettet 8. juli 2011 av FNs sikkerhetsråd ved resolusjon 1996.Security Council Resolution 1996 (2011), FNs arkiv. Styrken kom i virksomhet fra 9. juli 2011, Sør-Sudans uavhengighetsdag, og fikk i oppgave å bidra til konsolidering av fred og sikkerhet i landet og bidra til å styrke den sørsudanske regjeringens kapasitet til å utøve myndighet. Operasjonen etterfulgte UNMIS.

 Styrke 
UNMISS fikk opprinnelig autorisasjon til en styrke på inntil  soldater og 900 politifolk med tillegg av sivile eksperter og administratorer.«UNMISS Facts and Figures», United Nations, Department of Peacekeeping Operations. Lest 7. mai 2016. I forbindelse med opprør og kamper i desember 2013 vedtok Sikkerhetsrådet den 24. desember 2013 å styrke UNMISS med ytterligere  soldater og 440 politifolk.''Draft Resolution, S/2013/760, FNs sikkerhetsråd, 24. desember 2013. Per 28. februar 2017 hadde UNMISS  soldater, 178 militærobservatører og  politifolk. I tillegg kom en internasjonal, sivil stab på 824 personer støttet av  lokalt ansatte og 378 frivillige fra FNs fredskorps.Peacekeeping Fact Sheet, De forente nasjoner. Lest 14. april 2017.

Norge deltok med tolv stabsoffiserer og observatører det første året UNMISS var operativt. Bidraget ble økt til 18 offiserer i 2012 og 2013.«Bidraget» , forsvaret.no, 15. august 2011. Besøkt 25. desember 2013. I tillegg stilte Norge med inntil 20 politifolk. I mars 2013 var 15 norske polititjenestemenn i tjeneste for UNMISS.«Politiets deltakelse i internasjonale operasjoner» , Politiet.

Etter at det i juli 2016 brøt ut kamper mellom den sørsudanske regjeringen ledet av president Salva Kiir og opprørere lojale mot visepresident Riek Machar, vedtok Den afrikanske union å sette inn en regional styrke i Sør-Sudan. Den 12. august 2016 vedtok Sikkerhetsrådet å forsterke den fredsbevarende innsatsen i og rundt Juba med denne regional styrken på  mann. Sør-Sudans regjering ønsket ikke dette. Samtidig ble FN-styrkens mandat skjerpet, for at UNMISS bedre kunne beskytte FNs personell og anlegg i landet.

 Ledelse 
Operasjonens politiske leder er spesialrepresentant for FNs generalsekretær. Politiske leder fra juni 2011 til juli 2014 var Hilde Frafjord Johnson. Hun ble etterfulgt av Ellen Margrethe Løj fra Danmark.«Ellen Margrethe Løj Named New UNMISS Head», VOA News, 23. juli 2014. Lest 6. september 2015. 

Militær befalhavende var først generalmajor Moses Bisong Obi fra Nigeria, deretter Delali Johnson Sakyi fra Ghana. I juni 2014 ble generalløytnant Yohannes Gebremeskel Tesfamariam fra Etiopia utnevnt til styrkesjef.«Secretary-General Appoints Major General Delali Johnson Sakyi of Ghana Force Commander, United Nations Mission in South Sudan», Secretary-General, SG/A/1381, BIO/4434, PKO/324.

 Tap 
Den 9. april 2013 ble fem indiske FN-soldater og to lokalt ansatte drept i et bakholdsangrep på en FN-kolonne i Jonglei. Fem arbeidere og ni andre ble også drept.«Five Indian UN troops killed in South Sudan», BBC News, 9. april 2013. Under et angrep på en av styrkens baser i Akobo i delstaten Jonglei i desember 2013 ble to indiske FN-soldater drept.«South Sudan crisis: Deadly attack on UN base condemned», BBC News, 20. desember 2013.

 Referanser 

 Eksterne lenker 

 UNMISS – United Nations Mission in the Republic of South Sudan, UN Peacekeeping 
 Ingrid Marie Breidlid og Jon Harald Sande Lie: Challenges to Protection of Civilians in South Sudan. A Warning from Jonglei State, NUPI-rapport, 2011  

Kategori:FN-sanksjonerte militære operasjoner og styrker
Kategori:Sør-Sudan
Kategori:Internasjonale relasjoner i 2011
Kategori:Internasjonale relasjoner i 2012